Pielikums Nr.4
SIA “Krāslavas nami” iepirkumam Nr. KN 2026/4

TEHNISKĀ SPECIFIKĀCIJA
“Gala sienu ķieģeļu mūra remontdarbi  SIA “Krāslavas nami” pārvaldīšanā esošajās dzīvojamās mājās’’.

1. Veicamo darbu apjoms ir noteikts saskaņā ar šīs tehniskās specifikācijas prasībām un ir ietverts Pielikumā Nr. 3 "Lokālā tāme".
2. Remontdarbu veikšanas vieta – Ezera ielā 16, Ezera ielā 18, Raiņa ielā 21,Vienības ielā 28, Podnieku ielā 22, Vienības ielā 65, Krāslavā, Krāslavas novadā.
3. Darbu izpildes termiņš – 70 beznokrišņu kalendāro dienu laikā pēc līguma noslēgšanas.
4. Lai Pretendents sava finanšu piedāvājuma sagatavošanā varētu ievērtēt visas ar būvniecību saistītās izmaksas, Pretendents pirms piedāvājuma iesniegšanas veic objekta apsekošanu. Ja objekts netiek apsekots, tad pretendents pats uzņemas atbildību par papildus izmaksām, ja tādas rodas remontdarbu laikā un tās saistītas ar darbu izpildi, kuru veikšanas nepieciešamību varēja paredzēt pirms remontdarbu uzsākšanas.
5. Pacēlāja pakalpojumu nodrošina Pasūtītājs. Izpildītājs darbu plāno tā, lai pacēlāja izmantošana būtu efektīva un atbilstoši iepriekš saskaņotam darbu izpildes grafikam. Pacēlāja izmantošanas laiki tiek saskaņoti ar Pasūtītāju ne vēlāk kā 2 darba dienas pirms plānoto darbu uzsākšanas. Izpildītājam ir pienākums savlaicīgi iesniegt plānoto darbu grafiku, norādot darbu apjomus un periodus, kuros nepieciešama pacēlāja izmantošana. Pasūtītājs nodrošina pacēlāja pieejamību saskaņotajos laikos. Papildu vai ārpus saskaņotā grafika pieprasīta pacēlāja izmantošana tiek saskaņota atsevišķi, ņemot vērā pacēlāja pieejamību.
6.  Veicot darbus augstumā, pretendenta darbiniekiem jābūt apguvušiem visas normatīvajos aktos noteiktās apmācības, kas nepieciešamas darbu veikšanai augstumā. Tāpat ir obligāti jāievēro visas darba aizsardzības prasības un drošības pasākumi, kas attiecas uz darbu veikšanu augstumā. Par visu normatīvajos aktos noteikto drošības prasību un nepieciešamo drošības pasākumu ievērošanu, veicot darbus augstumā, pilnībā atbild pretendents.
7. Piedāvājuma cenā jāiekļauj visi izdevumi, kas nepieciešami Tehniskajā specifikācijā un Pielikumā Nr. 3 "Lokālā tāme" paredzēto darbu un apjomu pilnīgai izpildei, tai skaitā darba organizēšanas izmaksas objektos, visi iespējamie riski, kas saistīti ar izmaksu pieaugumu, kā arī palīgdarbu un palīgmateriālu izmaksas, kuras nav tieši norādītas tāmē, bet izriet no darbu specifikas, būvniecību regulējošo normatīvo aktu prasībām un būvizstrādājumu iestrādes tehnoloģiskajām prasībām. To darbu un būvizstrādājumu izmaksas, kas tāmē nav atsevišķi izdalītas, jāiekļauj attiecīgo izcenojamo darbu vienības cenā proporcionāli to saistībai ar konkrēto darbu.
8. Pretendents nodrošina savlaicīgu un pareizu būvdarbos izmantojamo materiālu, darbarīku un mehānismu izvēli, to savstarpējo savietojamību un atbilstību veicamajam darba uzdevumam, kā arī par izpildāmo darbu apjomu uzmērīšanu darbu veikšanai un ir atbildīgs par darbu kvalitāti un drošību darbu izpildes laikā.
9. Darbi jāveic atbilstoši Latvijas Republikas normatīvo aktu prasībām, pielietojot tikai sertificētus būvizstrādājumus atbilstoši Eiropas Savienības standartiem un Latvijas Republikas būvnormatīviem, kā arī sertificētu būvizstrādājumu ražotāju prasībām un montāžas instrukcijām.
10. Pretendents ir atbildīgs par Latvijas Republikā spēkā esošo normatīvo aktu un Ministru kabineta noteikumu prasību ievērošanu, tai skaitā darba aizsardzības (tai skaitā, veicot darbus augstumā), ugunsdrošības, būvniecības un citu darbu izpildi regulējošo prasību. Pretendents nodrošina savu nodarbināto darbinieku obligāto veselības pārbaužu veikšanu normatīvajos aktos noteiktajā kārtībā.
11. Pretendents ir pilnībā atbildīgs par savu darbinieku un darbā izmantotās tehnikas lietošanas drošību, par Pasūtītājam un trešajām personām radītiem zaudējumiem, bojājumiem, kā arī pēc Pasūtītāja pieprasījuma pilnībā novērš un/vai kompensē radītus zaudējumus un/vai bojājumus. 
12. Pirms darbu uzsākšanas un darbu izpildes laikā, darba zonai jābūt norobežotai un uzraudzītai, lai netiktu apdraudēta trešā puse. Nepieciešamības gadījumā Izpildītājs nodrošina teritorijā savus darbiniekus, kuri kontrolē cilvēku plūsmu vai nepieļauj transporta līdzekļu novietošanu bīstamības zonā un cilvēku iekļūšanu tajā.
13. Pretendents nodrošina, ka paveiktajam darbam tiek dota 2 gadu garantija.
